ข้อบัญญัติองค์การบริหารส่วนตำบลนครชุมข้อบัญญัติองค์การบริหารส่วนตำบลนครชุมเรื่องการบริหารกิจการและบำรุงรักษาระบบประปาหมู่บ้าน พ.ศ. ๒๕๕๖[๑] โดยที่เป็นการสมควรตราข้อบัญญัติองค์การบริหารส่วนตำบลนครชุมว่าด้วยการบริหารกิจการและบำรุงรักษาระบบประปาอาศัยอำนาจตามความในมาตรา ๖๘ (๑) แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลนครชุม โดยความเห็นชอบของสภาองค์การบริหารตำบลนครชุมและนายอำเภอเมืองกำแพงเพชรจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้ เรียกว่า ข้อบัญญัติองค์การบริหารตำบลนครชุมเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๕๖ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลนครชุมตั้งแต่วันที่ได้ประกาศไว้โดยเปิดเผย ณ ที่ทำการองค์การบริหารตำบลนครชุมแล้ว ๗ วันข้อ ๓ ให้ยกเลิกข้อบัญญัติตำบล เรื่อง การบริหารกิจการประปาหมู่บ้าน พ.ศ. ๒๕๔๖ข้อ ๔ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๕ ในข้อบัญญัตินี้องค์การบริหารส่วนตำบล หมายความว่าองค์การบริหารส่วนตำบลนครชุมระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารตำบลนครชุม แต่ไม่รวมถึง ระบบประปาที่อยู่ในความรับผิดชอบของการประปาส่วนภูมิภาคการประปานครหลวงหรือกิจการประปาอื่นหมู่บ้าน หมายความว่าหมู่บ้านหรือชุมชนที่ตั้งอยู่ในองค์การบริหารส่วนตำบลนครชุมตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านคณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาประธานกรรมการ หมายความว่า ประธานกรรมการบริหารกิจการและบำรุงรักษาระบบประปาหมู่บ้านนายกองค์การบริหารส่วนตำบล หมายความว่านายกองค์การบริหารส่วนตำบลนครชุมข้อ ๖ ให้มีคณะกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบลซึ่งเลือกตั้งมาจากสมาชิกผู้ใช้น้ำประปาของระบบประปาหมู่บ้านโดยมีจำนวนกรรมการตามที่สมาชิกที่ผู้ใช้น้ำส่วนใหญ่กำหนด ทั้งนี้ ต้องไม่น้อยกว่าเจ็ดคนโดยพิจารณาจากปริมาณงาน หรือจากจำนวนผู้ใช้น้ำให้กรรมการคัดเลือกกันเองให้มีประธานกรรมการหนึ่งคน รองประธานกรรมการหนึ่งคนเหรัญญิกหนึ่งคนโดยให้ประธานกรรมการเป็นผู้แทนของคณะกรรมการคณะกรรมการอาจแต่งตั้งบุคคลที่มีความรู้ความสามารถเป็นที่ปรึกษาเพื่อให้คำแนะนำปรึกษาในการบริหารกิจการประปาโดยที่ปรึกษามีสิทธิเข้าร่วมประชุมและมีสิทธิแสดงความเห็นใดๆ ก็ได้แต่ไม่มีเสียงออกเสียงลงมติข้อ ๗ ให้คณะกรรมการตามข้อ๖ มีอำนาจหน้าที่เกี่ยวกับการดำเนินกิจการประปา ดังนี้(๑) วางระเบียบเพื่อใช้บังคับในการบริหารกิจการประปาโดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบล(๒) บริหารกิจการประปาให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึงและเพียงพอ(๓) พิจารณาอนุญาต หรืองดจ่ายน้ำให้แก่สมาชิกโดยคำนึงถึงผลประโยชน์ของกิจการประปาเป็นหลักแต่การงดจ่ายน้ำให้แก่สมาชิกต้องได้รับความเห็นชอบจากองค์การบริหารส่วนตำบลก่อนเว้นแต่ตามกรณีพิเศษ(๔)จัดทำรายงานผลการดำเนินงานให้องค์การบริหารส่วนตำบลทราบและรายงานผลการดำเนินงานให้สมาชิกผู้ใช้น้ำทราบตามที่ทางองค์การบริหารส่วนตำบลได้กำหนด(๕) ควบคุม ดูแลการทำงานของเจ้าพนักงานของเจ้าหน้าที่ของกิจการประปา(๖) จัดทำโครงการขอรับการสนับสนุนงบประมาณจากองค์การบริหารส่วนตำบลในกรณีรายได้ของกิจการประปาไม่เพียงพอต่อการดำเนินงานข้อ ๘ บุคคลที่จะได้รับการเลือกตั้งให้เป็นคณะกรรมการต้องมีคุณสมบัติดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์(๒) มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้านในเขตองค์การบริหารส่วนตำบล(๓) เป็นสมาชิกผู้ใช้น้ำของระบบประปาหมู่บ้าน(๔)เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๙ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ(๑) เป็นภิกษุ สามเณร นักพรต หรือนักบวช(๒)หูหนวกและเป็นใบ้ซึ่งไม่สามารถอ่านละเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการหน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๐ กรรมการมีวาระอยู่ในตำแหน่งคราวละสองปีนับตั้งแต่เลือกตั้งและจะดำรงตำแหน่งติดต่อกันเกินสองวาระไม่ได้ข้อ ๑๑ กรรมการพ้นจากตำแหน่งเมื่อ(๑) ถึงคราวออกจากวาระ(๒) ตาย(๓) ลาออก โดยยื่นหนังสือลาออกต่อประธานกรรมการ กรณียังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบล(๔) ไปเสียจากหมู่บ้านหรือชุมชนนั้นเป็นระยะเวลาเกินกว่า ๖ เดือน(๕) ปรากฏภายหลังว่า ขาดคุณสมบัติตามข้อ ๘หรือมีลักษณะต้องห้ามตามข้อ ๙(๖) ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือการกระทำความผิดโดยประมาท(๗) กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ ๑๒ กรณีกรรมการว่างลงเพราะเหตุอื่นใดนอกจากครบวาระ ให้เลือกตั้งกรรมการแทนตำแหน่งที่ว่างภายในสิบห้าวัน นับแต่วันที่ตำแหน่งว่างลงและให้ผู้ซึ่งที่ได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันและไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๓ ในการประชุมคณะกรรมการต้องมีคนเข้าประชุมไม่น้อยกว่ากึ่งหนึ่ง จึงจะถือว่าครบองค์ประชุมข้อ ๑๔ มติที่ประชุมให้ถือเสียงข้างมากหากคะแนนเสียงเท่ากัน ให้ประธานเป็นผู้ชี้ขาดและให้ถือว่าเป็นที่สุดข้อ ๑๕ ให้ประธานกรรมการส่งรายงานการประชุมให้นายกองค์การบริหารส่วนตำบลทราบภายในสิบห้าวันนับแต่วันประชุมข้อ ๑๖ กิจการประปาหมู่บ้านเป็นทรัพย์สินขององค์การบริหารส่วนตำบลโดยมอบให้คณะกรรมการดำเนินการบริหารจัดการข้อ ๑๗ ให้คณะกรรมการคัดเลือกบุคคลเพื่อให้องค์การบริหารส่วนตำบลแต่งตั้งให้เป็นเจ้าหน้าที่ของกิจการประปาโดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้จัดเก็บค่าน้ำจัดการบัญชีและดำเนินการอื่นๆ ตามที่คณะกรรมการกำหนดโดยความเห็นชอบขององค์การบริหารส่วนตำบลข้อ ๑๘ การประชุมสมาชิกที่ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะถือว่าครบองค์ประชุมข้อ ๑๙ กรณีที่ส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาเว้นแต่กรณีที่ส่วนหนึ่งส่วนใดของระบบประปาชำรุดเสียหายจนเกินความสามารถของคณะกรรมการในการซ่อมแซมและบำรุงรักษาให้ถือเป็นหน้าที่ขององค์การบริหารส่วนตำบลในการพิจารณาซ่อมแซมและบำรุงรักษาให้ระบบประปาสามารถใช้การได้อยู่เสมอข้อ ๒๐ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้น้ำเป็นลายลักษณ์อักษรพร้อมทั้งเอกสารตามที่คณะกรรมการกำหนดไว้ตามความเห็นชอบขององค์การบริหารส่วนตำบลข้อ ๒๑ ค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลข้อ ๒๒ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้หรือห่างจากรั้วไม่เกินหนึ่งเมตรข้อ ๒๓ ผู้ใดที่ทำให้ทรัพย์สินของระบบประปาหมู่บ้านเสียหายผู้นั้นต้องชดใช้ค่าเสียหายให้แก่กิจการประปาหมู่บ้านข้อ ๒๔ ผู้ใดโดยทุจริตเอาน้ำประปาหมู่บ้านไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆ ก็ตามเพื่อเอาน้ำประปาหมู่บ้านไปใช้ ให้งดจ่ายน้ำทันทีและจะต้องชดใช้ค่าเสียหายให้แก่กิจการประปาหมู่บ้านและให้คณะกรรมการโดยการมอบหมายจากองค์การบริหารส่วนตำบลพิจารณาแจ้งความดำเนินคดีข้อ ๒๕ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำ มิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บข้อ ๒๖ ระยะเวลาในการเก็บค่าน้ำและระยะเวลาในการค้างชำระค่าน้ำให้เป็นไปตามที่คณะกรรมการกำหนด โดยความเห็นชอบขององค์การบริหารส่วนตำบลข้อ ๒๗ ระบบประปาหมู่บ้านอาจมีรายได้ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินที่ได้รับอุดหนุนจากองค์การบริหารส่วนตำบลข้อ ๒๘ ระบบประปาหมู่บ้านอาจมีรายจ่าย ดังนี้(๑) รายจ่ายในการดำเนินการเกี่ยวกับระบบการผลิตน้ำประปาระบบการจ่ายน้ำประปา การบำรุงรักษาซ่อมแซม และการขยายกิจการประปา(๒) รายจ่ายในการบริหารกิจการประปา เช่นค่าจ้างเจ้าหน้าที่ ค่าวัสดุอุปกรณ์(๓) ค่าใช้จ่ายอื่น ๆตามที่องค์การบริหารส่วนตำบลกำหนด เช่น ค่าเบี้ยประชุมและค่าตอบแทน คณะกรรมการบริหารจัดการและบำรุงรักษาประปาโดยความเห็นชอบขององค์การบริหารส่วนตำบลข้อ ๒๙ ให้คณะกรรมการหรือผู้ได้รับมอบหมายให้เก็บรักษาเงินของกิจการประปานำรายได้ของกิจการประปาฝากธนาคารในนามของกิจการประปาทั้งจำนวนและหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการโดยความเห็นชอบขององค์การบริหารส่วนตำบลนครชุมข้อ ๓๐ ให้ประธานกรรมการพร้อมด้วยเหรัญญิกและเลขานุการของคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านการเบิกจ่ายเงินของกิจการประปาหมู่บ้านต้องลงลายมือชื่อในการเบิกจ่ายอย่างน้อยสองคนโดยมีประธานกรรมการเป็นผู้ลงลายมือชื่อเบิกจ่ายด้วยทุกครั้งข้อ ๓๑ ให้คณะกรรมการจัดทำบัญชีของกิจการประปาหมู่บ้านตามรูปแบบที่องค์การบริหารส่วนตำบลกำหนดองค์การบริหารส่วนตำบลสามารถตรวจสอบการเงินและบัญชีตามที่เห็นสมควรหากพบข้อบกพร่องคณะกรรมการต้องดำเนินการแก้ไขให้ถูกต้องตามที่องค์การบริหารส่วนตำบลนครชุมกำหนดข้อ ๓๒ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านให้นายกองค์การบริหารส่วนตำบลทราบอย่างน้อยเดือนละหนึ่งครั้งข้อ ๓๓ ให้นายกองค์การบริหารส่วนตำบลนครชุมเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๔ ตุลาคม พ.ศ. ๒๕๕๖ชนะนันท์ริ้วตระกูลไพบูลย์นายกองค์การบริหารส่วนตำบลนครชุม[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลนครชุมเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๐ สิงหาคม๒๕๕๘นุสรา/ผู้ตรวจ๑๙ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘๓ ง/หน้า ๒๓/๗ สิงหาคม ๒๕๕๘